Vandermeer Nursery Ltd.: Board of Directors - Bloomberg
Vandermeer Nursery Ltd. INSIDERS ON Board Members
Most Connected People on the Vandermeer Nursery Ltd. Board Interview with Liz Greene - Astrodienst Guest user u1359819615
28-May-2017, 10:53 UT/GMT Sweet Tea And Sunshine: Week Recap - babies, broken bones, and....bone marow biopsies?
Posted by Stephanie@SweetTeaAndSunshine at 8:35 PM Makelaar sê verlies is nie sy skuld nie | RVAF Media Releases
Makelaar sê verlies is nie sy skuld nie
Date Published : 12 August 2014
KAAPSTAD. – Die rede waarom beleggers die geld verloor het wat hulle by die oorlede swendelaar Herman Pretorius belê het, was die gevolg van Pretorius se bedrog en “nie die optrede van ’n makelaar nie”.
Dít is die verweer van die makelaar Michal Calitz van Impact Financial Consultants teen wie die ombudsman vir finansiële adviseurs en tussengangers (Fais) die laaste tyd ’n rits besluite geneem het.
Die Fais-ombudsman het Calitz gelas om van sy kliënte se geld wat by Pretorius belê was, terug te betaal.
Calitz het aangedui dat hy dié beslissings gaan betwis. Hy sal dus geen geld in dié stadium terugbetaal nie.
Jean Kotzé, Calitz se prokureur van die prokureursfirma Laäs en Scholtz, het gister gesê ingevolge die regulasies van die Fais-ombudsman het Calitz 30 dae tyd nadat ’n beslissing gelewer is om aan te dui of hy appèl wil aanteken.
“Calitz voer aan dat daar geen kousale verband is tussen die skade wat beleggers gely het en sy optrede as makelaar nie. Dit was nie Calitz se toedoen nie, maar die gevolg van Pretorius se bedrog,” het Kotzé gesê.
“Die skade wat deur beleggers gely is, is ook nie die gevolg van professionele nalatigheid of Fais-regulasies waarby daar nie gehou is nie.”
Volgens Kotzé is daar van die kliënte wat klagtes by die Fais-ombudsman ingedien het wat steeds sy dienste as makelaar gebruik.
“Dit wys hulle besef die skade wat hulle gely het, is te wyte aan Pretorius se bedrog en nie Calitz se betrokkenheid nie.”
Die moontlikheid bestaan dat dié beleggers hoop dat Calitz se versekering die eise teen hom sal dek.
Beleggers het op advies van Calitz meer as R86 miljoen in Pretorius se skema belê.
Calitz het ook ’n aansoek in die Wes-Kaapse hooggeregshof teengestaan waarin die kurators van Pretorius se gesekwestreerde Rela­tive Value Arbitrage Fund (RVAF)-trust en sy Seca-trust geëis het dat hy diensgeld wat aan hom betaal is, moet terugbetaal.
Die kurators het ’n aansoek by die hooggeregshof ingedien dat Calitz R6,54 miljoen aan die RVAF-trust en byna R380 000 aan die Seca-trust terugbetaal.
Calitz het op sy beurt aangevoer dat hy geregtig is op al die betalings aan hom. Volgens hom is dit geld wat in die normale verloop van sy sake met Pretorius se Abante-groep aan hom betaal is.
Regter Monde Samela het in Mei vanjaar uitspraak voorbehou.
Tags: Die Burger, Fais, FSB, Herman Pretorius, Impact Financial Consultants, Laäs en Scholtz, Marelize Barnard, Michal Calitz, RVAF	Comments
Die Burger, Electronic Media
← Makelaar moet vyf se R2,4 m. teruggee
RVAF adviser faces R3.5m repayments →